Main Theme

„Main Theme“ — ინგლისური პროგრესული როკ-ჯგუფ პინკ ფლოიდის ინსტრუმენტული კომპოზიცია ალბომიდან More. გამოვიდა, როგორც სინგლის „The Nile Song“ b-მხარე.

 სტრუქტურა 

კომპოზიცია იწყება გონგის ხმაურით, რომელიც მთელი ხუთი წუთისა და 20 წამის განმავლობაში მიჰყვება ნომერს. დაახლოებით 00 წთ 30 წამზე ძლიერდება ორგანის ხმა, რომელიც ქრება 1 წთ 12 წამზე და ადგილს უთმობს დასარტყმელი საკრავებისა და ბას გიტარის მძლავრ სეკვენციას, რომელიც ჰგავს სიმღერას Let There Be More Light, თუმცა უფრო ნელი ტემპით სრულდება. 1 წთ 20 წამზე მატულობს სინთეზატორის ხმა და ჟღერს ნოტების თავისუფალი თანმიმდევრობა, ხოლო 2 წთ 10 წამზე ორგანიდან გაისმის მელოდიური ნოტები. სინთეზატორის ხმა გატარებულია სპეციალურ ხმოვან ფილტრში ვა ვა. ამასობაში სლაიდ გიტარაზე სრულდება კომპოზიციის ცენტრალური ნაწილის რამდენიმე ნოტი.

დეტალები

CD-ზე ნიკ მეისონის სახელი გარკვეული პერიოდით ამოღებული იყო თანაავტორების სიიდან.

1970 წელს კომპოზიცია რამდენიმეჯერ შესრულდა კონცერტებზე, ერთხელ - 14 წუთის ხანგრძლივობით.

 პერსონალი 
 როჯერ უოტერსი - ბას გიტარა, ხმის ეფექტები, გონგი
 რიჩარდ რაიტი - კლავიშები
 დეივიდ გილმორი - სლაიდ გიტარა
 ნიკ მეისონი - დასარტყმელი საკრავები და პერკუსია

 სქოლიო 

კატეგორია:პინკ ფლოიდის სიმღერები
კატეგორია:1969 წლის სიმღერები
კატეგორია:სიმღერები დეივიდ გილმორის ავტორობით
კატეგორია:სიმღერები როჯერ უოტერსის ავტორობით